alibayram/wikipedia-40-langs huggingface dataset:
تايتن

الآلهه التايتان Titan او الجبابره , معروفين برضه باسم الالهه القديمه (باليونانى القديم: Τiτάν) حسب الميثولوچى اليونانى كانو عرق من الآلهه اللى حكمو الارض فى العصر الدهبى الاسطورى ، و كانو موجودين قبل الآلهه الاولمبيه اللى كانو بيعيشو فى جبل اوليبموس. اختلفت الاساطير القديمه فى وصفهم باختلاف الفتره الزمنيه و المنطقه اللى طلعت منها الاسطوره, بس فى اغلب الاوقات كانو بيتصورو علا انهم تجسيد للقوى الطبيعيه و مظاهرها المختلفه.إلا أنهم كانو يعدون فى غالبية الأوقات تجستات لقوى الطبيعه ومظاهرها المختلفه.

البدايه 

الميثولوچى اليونانى بيقول ان اورانوس كان الحاكم الاصلى و كبير الالهه التايتان, مكنش من العرق دا بس كان اله بدائى و كان مشهور بشره و بطغيانه و حبس ولاد الإلهه جايا مراته اللى من ولاد السيكلوب , فى مناطق مخفيه و متفرقه فى الارض. دا خلا جايا مراته تغضب جامد و تحرض اولادهم عليه و خصوصن ان شره و طغيانه كانو ماليين الدنيا, بس كل الالهه التايتان كانو خايفين من اورانوس , ماعدا ابنه كرونوس (اللى بيرمز للزمن) و هو اصغر الالهه و كرونوس قتل ابوه اورانوس و اخد مكانه فى حكم التايتان , بس قبل ما يموت اورانوس قاللابنه كرونوس ان واحد من اولاده  هيقتله و ياخد مكانه فى الحكم زى ما عمل معاه . عشان كدا كرونوس اللى بيرمز للزمن كان بياكل ولاده من ريا  لكن ريا خدعته و ادته حجر بدل ابنهم زيوس و زيوس عاش قتل ابوه كرونوس اللى بيرمز للزمن و حرر اخواته

سقوط كرونوس و ظهور زيوس 

بعد ما بقى كرونوس كبير الالهة و المسيطر , بقى يتصرف زى ابوه بالظبط و كان طاغيه و شرير برضه و رفض يحرر ولاد امه جايا برضه و سبهبهم فى السجن اللى ابوه كان حاسبهم فيه. امه الالة جايا و ابوه اورانوس ,قبل ما يقتله, اتبئوا ان حيقوم واحد من ولاده و يقتله و يخد السلطه منه و عشان كدا بقى كرونوس بيبلع كل عياله اللى بيتخلفوا , بس مراته ريا هربت اصغر عيالها اللى كان اسمه زيوس, و بعد كدا كبر زيوس و قام ضد ابوه و حرر اخواته اللى كان بلعهم و قام بثوره ضده و قامت معركة جامده شاركت فيها كل المخلوقات التانيه و الالهة. و ابتدى عرق جديد من الالهة اتسموا بالالهة الاولانىمبيه و اتعرفوا بالاوليمبيين الاتناشر و اخدوا جبل اوليبموس كمقر رسمى ليهم و نفوا الالهة التايتان الفاضلينلتارتيروس عشان يسجنوهم هناك.

الهه التايتن
الهه يونانيه
ديونيسوس

ديونيسوس Dionysus ( Διόνυσος,‏ Dionysos) اللى كان اليونان بيوصفوه انه باخوس  يعنى حر (Βάκχος,‏ Bakkhos). فى الميثولوچى اليونانى  إلاه الخمره و الفرفشه و الفرح و السعاده و الخصوبه و  الطقوس المجنونه والنشوه و المسرح . كان  فيه  إله خمره زيه عند الرومان اسمه باكوس Bacchus ولقبه Liber Pater يعنى Free Father يعنى اب حر .. ابو ديونيسوس الإله زيوس و انسانه اسمها سيميلى.

ولادته 

بحسب الميثولوچى اليونانى, ديونيسوس كان ابن زيوس من ست بشريه اسمها سيميلى (Σεμέλη ‏Semelē), بس هيرا مرات زيوس كانت بتغير عليه من كل الستات, و بتحاول تقتل كل اولاده اللى من ستات تانيه, راحتلسيملى وقت ما كانت حامل فى ديونيسوس و سألتها عن الاب فقالت ليها زيوس, ف هيرا عملت نفسها مش مصدقه و قالت ليها لو زيوس هوا ابو الطفل دا بجد لازم تشوفيه بصورته الطبيعيه الحقيقيه , سيميلى طلبت من زيوس انها تشوفه بهيئته الحقيقيه كإله و لما شافته ماتت من الخضه و من جبروت منظره, بس زيوس لحق الطفل اللى فى بطن سيميلى , بس كان لسه مكتملش نموه فراح زيوس شق فخده و حط الجنين هناك و خيط الشق عليه و سابه لحد ما اكتمل نموه و اتولد.

شوف كمان 
 الالهه اليونانيه القديمه

ميثولوجى
الهه يونانيه
ريا

ريا Rhea هيا مرات كرونوس و أم زيوس كبير الآلهه الاوليمبيه اليونانيه, معروفه فى الميثولوچى اليونانى بانها اللى هربت ابنها زيوس و هوا صغير من ابوه كبير الآلهه التايتن وقتها. كمان هيا ام لآلهه تانيين هما هيرا و بوسيدون و هيدز.

مصادر 

الهه التايتن
ميداس

الملك ميداس (بالانجليزى: King Midas) كان فى ميثولوچى اليونانى, كان ليه القدره انه يحول أى حاجه يلمسها لدهب. اتسمى نسبة للملك الاسطورى دا ملوك كتار.

 و قبض عليه مجموعه من سكان مملكة يلدا و ودوه للملك , الملك عامله كويس جدا و ضايفه لمدة عشر ايام و فى اليوم الحداشر و عشان معملته الكويسه و ضايفته منحه السيتور امنيه واحدا عشان يحققها له فطلب ميداس ان كل حاجه يملسها تتحول لدهب و بكدا حيبقى اغنى انسان فى العالم, وفعلا اتحققت الامنيه دى و بقت كل حاجه بيلمسها تتحول لدهب. بس ابتدت المعاناه لما الملك جاه يأكل و اتحول الاكل لدهب و مقدرش يكله و الشرب اتحول لدهب و فضل على الحال دا فتره واتحولت النعمه لعنه و كارثه و ابتدى يلعن اليوم اللى اتمنى فيه الامنيه دى , فشافته بنته , اللى كان بيحبها جامد, و لقيته بيصرخ و بيعيط فجت تواسيه و راحت حضناه ف اتحولت هى كمان لدهب , فميداس مقدرش يمسك اعصابه و انهار و فضل يدعى للاله ديميتريوس انه يفك عنه اللعنه دى و استجاب الاله لدعوته و امره انه يروح لحد نهر باكتولوس اللى جنب سارديس و يغسل ايده هناك و حتروح اللعنه و فعلا حصل كدا و بقى النهر مليان دهب من يومها.

 الاسطوره التانيه كانت : انه اختاره عشان يبقى حكم فى مسابقه فى المزيكا ما بين الاله ابولو و مارسياس , و سمع عزف الاتنين و الاتنين عجبوه جامد , بس فضل عزف مارسياس على عزف الاله ابولو , فعاقبه الاله ان حول ودنه لودن حمار. و من يومها فضل مخبيهم تحت برطنيته كبيره , بس فى يوم الحلاق الخصوصى بتاعه اكتشفهم و مكنش قادر انه يكتم السر , بس كان خايف من الملك لو عرف انه يقتله, فراح حافر حفرة فى الارض و قال " ميداس عنده ودان عامله زى ودن الحمار" , كطريقه للتنفيس عن السر اللى مش قادر يكتمه, و بعدين راح مغطى الحفره و ماشى , بس الاله ابولو خله مكان الحفره دى تطلع زرع و يقول الجملة اللى الحلاق قالها و بكدا اتفضح سر ميداس. الاسطوره دى الهمت مسرحيات كتيره على مر التاريخ.

ميثولوجيا يونانيه

fr:Midas (entreprise)
هيرميس

هيرميس Hermes ( يونانى قديم : unicode|Ἑρμῆς) فى ميثولوچى اليونانى كان إله من آلهة جبل اوليمب الاتناشر و رسول الإلهه ما بينها و ما بين بعضها و ما بين الآلهه و البشر, كان كمان الرسول الخصوصى و الايد اليمين بتاع زيوس. كان إله الرياضه و الرياضيين و حامى الساحات و الاماكن الرياضيه خصوصن الجيمنازيوم و الإستاديوم, و إله التجاره و معروف انه اللى بيحمى قوافل التجار و القطعان من قطاع الطريق و الحراميه و كمان انه بقا المسؤول عن نقل ارواح الميتين ل العالم السفلى/تحتانى فى مملكة هيديس, بعد ما رجع سيزيف بعد ما هرب تانى مرة من العالم السفلى, و المسؤل عن الحظ و تقسيم الثروات. معروف فى الميثولوجى اليونانى انه مؤدب و محترم و طباعه كويسه, بس بالرغم من كدا مكار اوى و ساعات يبقا حرامى , بحسب اسطوره ليه فى يوم ولادته سرق قطيع بقر بحاله من اخوه الاله ابولو و استخدم مكره عشان يخبيهم بحيث ان محدش حتا الآلهه تعرف طريقهم, لما واجهه اخوه ابولو و اتهمه انه اللى سرق انكر هيرميس انه سرق او قرب من القطيع, بس فى الاخر اتصالح مع اخوه و اداله قيثاره, اللى ابولو اتشهر بيها بعد كدا, كان هيرميس عاملها بنفسه كهديه. فى الفنون اليونانيه الاولانيه اتصور علا انه راجل كبير بدقن, بس بعد كدا اتصور علا انه شاب صغير و رياضى و فضل علا كدا علا طول, معروف بانه بيمتلك صندل و برنيطه مجنحة بتساعده علا الطيران. كان زى إله الرومان مركورى Mercury .

انظر 
الالهه اليونانيه القديمه

تكلم بلفصحى لكي الناس تفهمك

الهه يونانيه
حفاضه

الحفّاضه (انجليزى: diaper او nappy; فرنساوى: Couche culotte) هى هدوم زى السفنجه, بيلبسها الافراد اللى مش بيقدرو يتحكمو فى حركات المثانه (انجليزى: bladder) او الامعاء (انجليزى: intestine), او مش قادرين او مش عايزين يروحو الحمام. لما الحفاضات تتملى و ماينفعش تشيل اى فضلات, لازم يتغيرو; العمليه دى فى العاده بيعملها شخص تانى زى الاهل او الـ داده. لو الحفاضه ماتغيريتش كفايه بإستمرار, ممكن تجيب طفح جلدى (انجليزى: rash).

الحفاضات كانت بتتلبس فى تاريخ البشر, و اتعملت من قماش او مواد بتستعمل مره واحده. الحفاضات القماش كانت معموله من طبقات قماش زى القطن او ميكروفيبر (انجليزى: microfiber) و ممكن تستعمل كزا مره, الحفاضات اللى بتستعمل مره واحده فيها مواد كيماويّه بتمص السوايل و بيترمو بعد الاستعمال. استعمال حفاضات قماش او حفاضات بتستعمل مره واحده هو قرار جدلى, بسبب القضيات اللى بتبتدى من الراحه, الصحه, التمن, و تأثيرهم ع البيئه. دلوقتى, اشهر ماركات الحفاضات اللى بتستعمل مره واحده, Pampers, Luvs, و Huggies هما ماركات معروفه جدا فى الصناعه. البنطلون البلاستيك ممكن يتلبس على الحفاضات عشان ماتخرّش, بس مع الحفاضات الحديثه اللى بتتلبس, ده ماعادش مهم.

الحفاضات فى الاساس بتلبسها العيال اللى لسه ماتعلموش ازاى يروحو الحمام او بيبلّو نفسيهم و هما نايمين. على اى حال, ممكن بردو يلبسها البالغين اللى مابيعرفوش يمسكو نفسيهم او فى حالات معينه لما مابيكونش موجود حمامات. ممكن كمان العواجيز اللى عندهم اعاقات عقليّه (انجليزى: mental disability), و الناس اللى بيشتغلو فى ظروف صعبه زى روّاد الفضا. مش معتاد ان الناس تلبس حفاضات تحت هدوم ناشفه. الحفاضات فى العاده بتتلبس لما بيبقى لازم, مش بالاختيار, مع كده فيه استثناءات; ناس عندها مرض الطفوله و فيتيش الحفاضات (انجليزى: diaper fetishism) بيلبسو الحفاضات عشان يرفهّو عن نفسيهم للراحه, تحقيق عاطفى (انجليزى: emotional fulfillment), او الاشباع الجنسى (انجليزى: sexual gratification).

نوتات 

لبس عيال
اندروير
هدوم
حفله

الحفله بيبقى تجمع لمجموعه من الناس بهدف احياء ذكرى اجتماعيه او ثقافيه او دينيه او مناسبة او مجرد للاحتفال و الترفيه.

انواع الحفلات

حفلة عيد ميلاد 
حفلة عيد الميلاد هى نوع من انواع الحفلات بيحتفل بيه بذكرى ولادة شخص معين , و بيتعزم فيه الاصحاب و الاهل و بيجيبوا تورته و بيحطوا عليها عدد شموع بيساوى عمر اللى بيحتفلوا بعيد ميلاده , اعياد الميلاد بتبقبى عند الاطفال أهم و ليها اهميه اكتر من احتفلات الكبار.

الفرح 
الفرح بيعتبر من الحفلات المهمة , و بيبقى مناسبه اجتماعيه بتتعمل بمناسبة جواز اتنين و بيختلف طريقة الاحتفال بالفرح من ثقافة و التانيه

حفلة وداع 
حفلة الوداع موجوده فى دول و ثقافات عشان يودعوا واحد حيسافر بره لفتره طويله او حيروح لشغل جديد مختلف عن المكان اللى هو فيه.

حفلة عشاء 
حفلة العشاء هى نوع من الحفلات الرسمية اللى بيتجمع فيها ناس عشان يئكلوا مع بعض و يتكلموا فى مواضيع مختلفه, و غالبا بتكون فى بيت حد بيكون مستضيف الحفلة.

مناسبات اجتماعيه
حلف وارسو



الدول 

منظمات دوليه
الحرب البارده
تاريخ الاتحاد السوفييتى
مترو شيراز

مترو شيراز S.U.R.O (فارسى: متروی شیراز) مشروع ابتدت الحكومه الايرانيه تعمله مترو فى شيراز.

خطوط 

 خط 1: هيكون يبتدى من ساحة جل سرخ (فارسى: ميدان گلسرخ) (اللى قريبه من المطار) لى ساحة احسان وساحة ميرزا كوچك خان فى شمال غرب شيراز (فارسى: میدان میرزا کوچک‌خان و میدان احسان).
 خط 2: هيكون طولو 8.5 كم ويتقاطع ويا خط 1 عند ساحة امام حسين (فارسى: میدان امام‌حسین)
 خط 3: هيكون طولو 16 كم، وبيكون يمر على محطة القطارات عشان يخدم المسافرين عبر القطار انهم يركبو المترو اى وقت.
 خط 4
 خط 5
 خط 6

مصادر 

شيراز
چاك لوى دافيد

چاك لوي دافيد (30 اغسطس 1748 - 29 ديسمبر 1825) (Jacques-Louis David) كان رسام فرنساوى، و واحد من اشهر فنانين المدرسة الكلاسيكيه الجديده(Neoclassicism).

حياته 
چاك لوى دافيد اتولد لعيله من الطبقة الوسطى فى باريس فى سنة 1748 , بعد ما مات ابوه راح عاش مع عمه و فضل معاه لحد ما تم ستاشر سنه و بعدين راح درس الفن فى الأكاديمية الملكية (Académie Royale). فى سنة 1774 كسب جايزة روما, و بعد كدا سافر على ايطاليا و هناك اتئثر بالفن الكلاسيكى جامد , و فضل هناك ست سنين و بعدين ابتكر اسلوب كلاسيكى جديد اتنسب ليه بعد كدا. كان من المرحبين بالثوره الفرنسيه و متحمس ليها جامد و بقى رسام الثوره الخصوصى و بعد كدا بقى رسام نابليون بونابرت الخصوصى برضه.

وفاته 
چاك لوى داڤيد مات فى سنة 29 ديسمبر 1825 فى بروكسل بعد ما الهم فنانين كتار و اعماله بتتقدر لحد دلوقتى.

لوحاته المشهوره 
 المسيح على الصليب

مصادر 

مواليد 1748
باريسيين
رسامين فرنساويين
متعلمين فى جامعة پاريس
محمود شكرى

محمود شكرى (تاريخ الميلاد 19 يناير 1986) هو مغني وراقص مصري شارك فى ستار اكاديمي الموسم السابع خرج فى البرايم اللتناشر. محمود اتعلم رقص ومزيكا بنفسه ومدرسش وهو اللى كان بيتدرب لوحده على الرقص وعلمه لنفسه، اليسار مدربة الرقص كانت بتخليه هو اللى يدرب الطلاب على الرقص عشان هو متميز فيه. محمود خريج الجامعة الامريكية قسم اعلام شعبة مسرح، له اخ واحد اسمه محمد اكبر منه. محمود كان عامل فرقة رقص قبل ما يدخل الاكاديمية كان اسمها Hood. محمود كان الديليجي او المندوب بتاع الاكاديمي كذا اسبوع ورا بعض بعد محمد علي.

احصائيات 
 محمود طلع 3 مرات نومينيه، مرة فى الاسبوع السادس ورجع بتصويت الجمهور بنسبة 36%، والمرة التانية فى الاسبوع الحداشر وكانت نسبته 22.88% ورجع بتصويت الطلاب، والمرة التالتة كانت نسبته 17,69% وهي اللى طلع فيها من الاكاديمي.
 المرات اللى طلع فيهم توب فايف 2 فى الاسبوع الرابع والتاسع.

لينكات خارجية 
صفحته على سايت ستار اكاديمي

مصادر 

مواليد 1986
مغنيين مصريين
رقاصين مصريين
سعدى الشيرازى

سعدى الشيرازى اسمه الكامل مشرف الدين ابومحمد مصلح الدين بن عبدالله  ( شيراز ، ايران، 1189 - 1292 ) ، شاعر فارسى. اشتهر بغزلياته اللى سماها " الطيبات " ، و ليه شعر هزلى سماه " الخبيثات ". عاصر غزو المغول و رثى سقوط بغداد فى ايد المغول. طاف فى اماكن كتيره لغاية مااستقر فى شيراز و كتب فيها اشعاره " البستان " (1257) و " الكلستان " (1258). اترجمت مؤلفاته للعربى و لغات كتيره.

مصادر 

شعرا فرس
شيراز
شعرا
حافظ الشيرازى

حافظ الشيرازى او خواجه شمس الدین محمد بن محمد حافظ شیرازی و بالفارسى : خواجه شمس الدین محمد حافظ شیرازی كان شاعر ايرانى قديم٬ أشعاره معروفه لكتير من هى اللى بيتكلمو فارسى فى إيران و أفغانستان. حافظ من أهم الشعرا فى تاريخ الشعر الفارسى و اتكتب عن حياته و اعماله أكتر ما إنكتب عن أى كاتب تانى بيكتب بالفارسى.

حياته 
حافظ الشيرازى إتولد إما سنة 1325 او 1326 فى شيراز و مات إما سنة 1389 او 1390. إعتمد فى كتاباته فى الاول على الحكايات التقليدية.

مصادر 

شيراز
ديوكلتيانوس

ديوكلتيانوس Diocletianus المعروف بـ دقلديانوس هو امبراطور رومانى حكم فى الفترة من 20 نوفمبر 284 لحد 1 مايو 305 كان بيعذب المسيحيين فوقع اضطهاد شديد على الاقباط فى مصر فعملوا من سنة 284 م تاريخ توليه الحكم بداية التقويم قبطى واتسمت فترة حكمه ( عصر الشهدا ).

شوف كمان 
 اضطهاد ديوكلتيانوس
 ليستة امبراطرة الرومان

امبراطرة الرومان
رومان
امبراطوريه رومانيه
مطار تان سون نهات الدولى

مطار تان سون نهات الدولى مطار دولى فى مدينه مدينة هو تشى مينه فى فييتنام ، وتالت اكبر مطار فى فييتنام.فى سنة 2009 كان هناك حوالى 13 مليون مسافر عن طريق المطار , المطار على بعد 7 كم من وسط المدينه.

مصادر 

مطارات ڤييتنام
مطار دونج هوى الدولى

مطار دونج هوى الدولى (انجليزى:Dong Hoi Airport) مطار دولى فى مدينه دونج هوى فى فييتنام، وتالت اكبر مطار فى فييتنام.

مصادر 

مطارات ڤييتنام
مارساى

مارساى (فرنساوى: Marseille) ، هيا مدينه ف جنوب فرنسا,استضافت مارسيليا ماتشات كاس العالم 1998 اللى كسب بيها المنتخب الفرنسى باول لقب ليه فى كاس العالم.

اسم 
الاسم بالفرنساوى بيتنطق مارساى, ممكن تتكتب مارسيليا او مرسيليا.

جغرافيا 
مارساى هيا تانى اكبر مدن فرنسا مساحه بعد العاصمه باريس, و تالت اكبر مدينه حسب عدد السكان بعد باريس و مدينة ليون, مكانها فى جنوب فرنسا على ساحل البحر المتوسط, بتعتبر اهم مينا بحرى فى فرنسا, اتسمت المدينه عاصمة الثقافه الاوروبيه سنة 2013, و عام 2017 عاصمة الرياضة الأوروبية. سكانها بيسموها مرسيلين او مرصيلين او مرسيليين.

سكان 
عدد سكان مارساى كان حوالى 3.05 مليون انسان سنة 2019 حسب Eurostat.

لينكات برانيه

مصادر 

 
مدن فرنسا
جبل دراك

جبل دراك (فارسى: کوه دراک). وهوه تابع لسلسلة جبال زاجروس. و موجود فى شمال غرب مدينة شيراز . في محافظه فارس بإيران. وليه اسم تانى بالفارسية (کوه برفی أي الجبل الثلجي، کوه مستسقی ، کوه مادر أي الجبل الأم).

مصادر 

جبال ايران
جبل سبزبوشان

سبزپوشان (فارسى: کوه سبزپوشان) جبل فى محافظة فارس الايرانيه قريب من مدينة شيراز.

شوف كمان 
 لسته اعلى القمم الجبليه فى العالم
 لسته الدول حسب اعلى القمم الجبليه

مراجع 

جبال ايران
جبل تشهل مقام

جبل تشهل مقام (فارسى: کوه چهل‌مقام). جبل فى مدينة شيراز الايرانيه.
ارتفاع جبل آبيدر حوالي 2550 متر فوق مستوى سطح البحر

شوف كمان 
 لسته اعلى القمم الجبليه فى العالم
 لسته الدول حسب اعلى القمم الجبليه

جبال ايران
جبل باباكوهى

جبل باباكوهى (فارسى: باباکوهی کوه). جبل فى محافظة فارس الايرانيه. قريب من مدينة شيراز.

شوف كمان 
 لسته اعلى القمم الجبليه فى العالم
 لسته الدول حسب اعلى القمم الجبليه

جبال ايران
قلعة ابونصر

قلعة ابونصر او قصر ابونصر. أو تخت سليمان(الاسم قبل الغزو العربى لفارس ) قصر تاريخى فى مدينة شيراز الايرانيه
القلعة اتبنت في الإمبراطورية البارثية، و موقعها كان استراتيجي في الإمبراطورية الساسانية. وجد الاثريين الكتير من الآثار المختلفة مثل الدراخما كمان لقوا عدد من الحرف الفنية والتي بترجع لفترات تاريخية مختلفة زى الإمبراطورية الأخمينية، وإمبراطورية سلوقيون، والإمبراطورية البارثية والإمبراطورية الساسانية. و سنه 1932 اُعتُمد اسم هذا القصر في القايمه التاريخية الإيرانية باسم تخت سليمان. ولكن عند غزو المسلمين للإمبراطورية الفارسية قاموا بتسمية هذا القصر بـقصر أبو نصر.

مراجع 

شيراز
شهرستان شيراز

شهرستان شيراز هوه الشهرستان الرئيسى فى محافظة فارس. مركزو مدينة شيراز.

لنكات برانيه 

شهرستانات فارس
مدن ايران
منير غبور

منير غبور (مواليد 30 يوليو 1938), راجل اعمال مصرى

انشطة رئيسية 
 رئيس مجلس ادارة الشركة الفرعونية للتأمين
 رئيس جمعية إحياء التراث الوطنى
 صاحب سقارة تورز
 فندق جى دبليو ماريوت
 مدينة الميراج
 فندق سونستا القاهرة
 فندق رينيسانس القاهرة

شوف 
ليستة اغنيا مصر سنة 2009

مواليد 1938
رجال اعمال مصريين
مليارديرات مصريين
اقباط
عرقسوس

عرقسوس (Liquorice) نبات معمر من الفصيله القرنيه و اسمه العلمى " جليسرهيزا جلابرا Glycyrrhiza glabra ". موطنه العالم القديم و بينبت فى مناطق كتيره فى العالم زى مصر واليابان و سوريا و اسيا الصغرى و اسيا الوسطى و اوروبا و كذا بلد فى اوروبا و اسيا. بتستخرج من جذوره ماده طعمها حلو بتستعمل فى الاغراض الطبيه و صناعة الحلويات و بيتعمل منه مشروب.

 الاسم العلمي: Glycyrrhiza glabra

خصائص طبيه 

 منفث للبلغم
 بيقوى جهاز المناعه
 مضاد للفيروسات
 مضاد حيوى بيعالج عدوى جهاز التنفس
 مضاد للحساسيه
 بيعالج الكحة والتهاب الحلق و بيلطفه
 بيزود المادة المخاطية اللى بتحمي جدار المعدة وبيقل إفراز الحامض بيها
 بيساعد علي لم القرحة
 بيعالج الإكزيما (eczema) لما يتدهن عليها
 بيهضم الاكل
 بيساعد على شفا الالتهاب الكبدي (hepatitis)
 بيفيد فى سن اليأس وتنظيم العادة الشهرية (menstrual cycle)
 ليستة التوابل

شوف كمان 

 ليستة التوابل والبهارات

بهارات
نباتات
اكل
اعشاب
الكتب المقدسه فى الاسلام

الكتب المقدسة فى الاسلام أو الكتب السماوية هي الكتب المقدسة اللى نزلها الله على الأنبياء و الرسل المرسلين لهداية البشرية وخلاصهم، ذُكرت أهم هذه الكتب في القرآن الكريم وهي (التوراة ، الانجيل ، الزبور ، صحف ابراهيم وموسى ) ويعتبر الايمان بالكتب السماوية، من أهم أركان الايمان الستة الموجودة فى الاسلام, الكتب دى و الرسل اللى اتبعتت ليهم لازم يحترموا و يتقدسوا و الايمان بنبوتهم و باللى دعوا الناس بيه, عشان حسب المعتقد الاسلامى, كلهم رسل الله للبشريه عشان هدف واحد و هو هداية الناس بدليل, ان موجود فى القرآن فى سورة النساء آية رقم 163:

أهم الكتب السماوية المذكورة فى القران

الزبور 
زبور النبى داوود, بحيث جاء ذكره فى القرآن فى سورة النساء آية رقم 163:

التوراة 
كتاب اليهود المقدس , الذي أنزله الله للنبى موسى و فيه سورة المائدة, أية رقم 44 

 سورة الأنعام أية رقم 154: 

لكن المسلمين مؤمنيين ان اليهود انحرفوا عن تعاليم الله و أفسدوا فى الارض فبعث المسيح ليدعوا الناس من جديد و يطور شريعة الله.

الانجيل 
تعاليم السيد المسيح و دعوته بالتوحيد و لعبادة الله و تطوير الشريعة اليهودية.

بس المسلمين مؤمنين بان مع الزمن و لاسباب سياسية و لاسباب اخرى , حرفت او حذفت اجزاء معينه من الانجيل, ومن ثم أضلوا الناس عن عبادة الله، فبعث الله النبى محمد

القرآن الكريم 
المسلمين مؤمنيين ان القرآن الكريم هو اخر الكتب السماوية الذي بعثها الله للبشرية عن طريق الأنبياء و الرسل ، و أن القرآن نزل عليه مؤكد و مصدق للتوراه و الانجيل. هو أطول وأشمل الكتب السماوية الذي جدد الشريعة و أسهب بالتفاصيل عن امور الدنيا اللى لم تكن موجوده فى الكتب السماوية السابقة .

اسلام
كتب مقدسه
اوركسترا

الأوركسترا (انجليزى:Orchestra) هى عبارة عن مجموعة من عازفين الالات موسيقيه (مزيكا) مختلفه , غالبا بتكون مجموعة كبيره ممكن توصل لحوالى 100 واحد , بيقود الجموعة دى المايسترو, بتبقى ليه مكانه عاليه فى عالم المزيكا و الفن و بيدير الفرقة و غالبا بيبقى محترف فى عزف على اكتر من الة مزيكا. ممكن يبقى معاهم كورال او مغنيين مساعديين. الاوركسترا اللى بتتكون من اكتر من 104 عازف او اكتر بتتسمى الأوركسترا السمفونية (انجليزى:symphony orchestra) و لو عددها 40 واحد او اقل بتتسمى (chamber orchestra)

مزيكا
لويس التمنتاشر

لويس التمانتاشر (17 نوفمبر 1755 - 16 سبتمبر 1824) ملك فرنسا و مملكة ناڤارا . كان قريب الملك لويس الستاشر و لويس السبعتاشر. مسك الحكم فى فرنسا لمدة 100 يوم بعد هزيمة ناپوليون بوناپارت و نفيه لجزيرة البا فى پييدمونت , نصبه قوات التحالف ضد فرنسا ( انجلترا , النمسا , روسيا , بروسيا) كملك لفرنسا بعد نفيهم نابليون. اتخلع بعد ما نابوليون هرب من المنفى و رجع فرنسا تانى و مسك الحكم. عاش فى المنفى لفتره كبيره اكتر من 23 سنه بسبب قيام الثوره الفرنسيه و بعدين لما رجع نابليون من المنفى. بس من الرغم انه مكانش بيحكم كان بيعتبر لسه ملك على فرنسا و نافرا فعشان كدا فى ناس بيعتبروا انه حكم من سنه 1815 لحد موته فى 1824. مكانش ليه ولاد و عشان كدا ادى الحكم (الاسمى و الصورى وقتها) لقريبه شارلز العاشر.

مصادر 

وفيات 1824
ناس عاصروا الثوره الفرنسيه
ملوك فرنسا
بيت البوربون
لويس السبعتاشر

لويس السبعتاشر (27 مارس 1785- 8 مايو 1795) كان ولى عهد فرنسا و ملك صورى بعد كدا , محكمش بجد ,( معروف برضه ب تشالز لويس). كان ابن الملك لويس الستاشر , اللى قامت فى عهده الثوره الفرنسيه, و الملكة مارى انطوانيت. اتولد فى قصر فرساى فى سنه 1785 و مات بمرض سل العظام و هوه عنده عشر سنين فى السجن, اتسجن هوه عيتله بعد محاولة الهروب الفاشله للنمسا اللى قام بيها ابوه فى اغسطس 1792 عشان من هناك يكون جيش و يرجع حكمه تانى من الثوار, بعد اعدام ابوه بالمقصله و بعد كدا امه , اللى كانت رعبها انها لما تموت حراس السجن حيستقصدوا ابنها و يعملوه وحش جدا عشان ينسوه انه من عيله مالكة , وفعلا دا حصل و اتعامل معاملة غير انسانيه من الحراس و اتضرب جامد بشكل يومى , لحد ما جاله مرض سل العظام و مات , وقتها الحراس دفنوا جثته فى السر فى السجن و مقلوش لحد و جابوا واحد مكانه لفتره موقته و بعد كدا اختفى و ظهرت اشاعات انه هرب وفضل موضوعه لغز لفتره كبيره و مع الوقت طلع ناس ادعوا انهم لويس السبعتاشر, بس مكنش فيه دليل انهم هما. قريب اكتشفوا مخابىء و زنازين سريه فى سجن باريس اللى كان محبوس فيه , فى سنه 2000 عملوا كشف DNA على جثة لطفل لقوها هناك و اكتشفوا انه الملك لويس السبعتاشر.

مصادر 

ملوك فرنسا
بيت البوربون
القطاع الخاص

القطاع الخاص مصطلح اقتصادى بيوصف حالة الشركات و المصانع فى البلد. فى نظام القطاع الخاص كل الشركات و المصانع بتبقى فى ايد المؤسسات و الافراد و الحكومة ملهاش دعوة بيها, تقوم بس بدور الحارس و تحمى الاتقصاد و تمنع الاحتكار. هو اقتصاد الراسماليه. عكس القطاع العام.

شوف كمان 

 القطاع العام
 راسماليه
 اقتصاد مختلط

مصطلحات سياسيه
مصطلحات اقتصاديه
1703



مواليد 

 فرانسو بوشير رسام فرنساوى

وفيات

اهم احداث السنه

مصادر
تيودور بيلروت

كريستيان البيرت تيودور بيلروت -Christian Albert Theodor Billroth- (اتولد: 26 ابريل 1829 - مات: 6 فبراير 1894) كان جراح پروسى من اصل المانى بيعتبر واحد من المؤسسين الاولانيين لجراحات البطن الحديثه و كان كمان عازف فيولين و بيانو موهوب من اقرب صحاب الموسيقار الكبير يوهانيس برامس.

حياته 
عيلة بيلروت كانت من اصول سويديه بيلروت كان ابن الراعى كارل تيودور بيلروت و امه كان اسمها كريستينا ناجيل.جدته من ناحية امه كانت مغنيه مشهوره اسمها سوفى دوروتيا فيليش و احد من عمامه جوستاف بيلروت بروفيسور فى اللاهوت. درس المزيكا فى جرايفسڤالت و بعدها اتجه لدراسة الطب فى جامعات بيرلين و جوتينجين.من الاساتذه اللى درس على ايديهم يوهانيس بيتير مولير و لودفيج تراوبيه و يوهان لوكاس شونلاين.
خد درجة الدكتوراه من جامعة بيرلين سنة 1852 و كمل التخصص بتاعه فى جامعة فيينا.

انجازاته الطبيه 
 سنة 1855 كتب رساله علميه حوالين الزوايد اللحميه فى القولون و علاقتها بسرطان القولون و المستقيم.
 سنة 1872 كان اول جراح يعمل عملية استئصال لحته من البلعوم و توصيل الباقى ببعض.
 سنة 1874 كان اول جراح يعمل عملية استئصال للرئه.
 سنة 1876 كان اول جراحل يستأصل سرطان فى المستقيم.
 سنة 1881 كان اول جراح يعالج بالجراحه حالة سرطان فى بواب المعده (الجزء التحتانى).
 اول جراح يستأصل الحنجره بشكل كامل..

مصادر 

مواليد 1829
وفيات 1894
اطبا المان
اطبا نمساويين
خريجين جامعة بيرلين
ليستة اغانى فريد الاطرش

ليستة اغانى الموسيقار فريد الأطرش (224 اغنية) حسب الحروف الابجدية

ليستات
اغانى فريد الاطرش
اغانى باللغه المصريه
ليستة اغانى عبد الحليم حافظ



من 1951 لـ 1959

من 1960 لـ 1969

من 1970 لـ 1977

اغانى تانيه

مصدر

تصنيف

اغانى عبد الحليم حافظ
اغانى باللغه المصريه
اغانى مصريه
اغانى
ليستات
اقتصاد جزئى

الاقتصاد الجزئى ((انجليزى: microeconomics), فرع من فروع الاقتصاد الاساسية, مهمته الاساسيه هى فهم و دراسة ال سلوك المستهلك و المنتج و فهم عملية أخد القرار فى المصانع و الشركات, يعنى معرفة تفاعل المشترى مع البياع و تحديد كمية العرض و الطلب اللى بتأثر على تمن المنتج للنسبة للانتاج المادى. و بتركز على ان يحصل توازن على العرض و الطلب و بتحاول تجاوب و تجيب حلول لاربع اسئلة:

 ايه اللى يتصنع و بأنهى سعر و يتباع بكام؟
 مين المستهلك؟
 ليه الموارد شغالة غلط او مستخدمه غلط؟ و ازاى تتظبط و تتحسن؟
 ايه اللى لازم يتعمل عشان يحصل نمو اقتصادى؟

اقتصاد
ليستة اغانى محمد عبد الوهاب



فى العشرينات

فى التلاتينات

فى الأربعينات

فى الخمسينات

فى الستينات

من اواخر الحانه 

اغانى
ليستات
اغانى باللغه المصريه
اغانى محمد عبد الوهاب
ليستة اغانى ام كلثوم



فى العشرينات

فى الثلاثينات

فى الأربعينات

فى الخمسينات

فى الستينات

فى السبعينات 

ليستات
اغانى ام كلثوم
بكار

"بكار " مسلسل كارتون مصرى, بكار فتا صغير لينتمى الى قريه من قرى النوبه فى جنوب مصر و بيلاقى نفسه فى مغامرات هوه و اصدقائه, و بيساعد الشرطه فى حل الغاز لانه بيشعر بالمسؤوليته تجاه مجتمعه, و ف آخر كل حلقه بيقدم رساله اخلاقيه للاطفال و الانتماء و حب الوطن.

المسلسل لاقى نجاح كبير جدا و كانت شخصية بكار اول شخصيه كارتونيه مصريه بتخرج من تصميم الفنانه نيفين الجبلاوى.

فكرة المسلسل جت من المخرجه منى ابو النصر, اللى اخرجت اجزاء المسلسل لحد ما اتوفت فى سنة 2003, المسلسل اتعرض لاول مره فى شهر رمضان سنة 1998 و من وقتها ارتبط برمضان و بقى الاجزاء التانيه بتتذاع فى رمضان, بعد الفطار, المسلسل اتوقف سنة 2007.

من اكتر الحاجات المميزه للمسلسل و عجبت الكل هيا اغنية المسلسل نفسه اللى غناها محمد منير و كانت حنان ترك بتقوم بتلخيص الحلقات, قبل كل حلقه من المسلسل, تم استكماله فى رمضان 2015 بجوده عاليه بشكل 3d غنى الفنان محمد منير تتر البدايه و النهايه للمسلسل.

لينكات برانيه

مصادر 

 

مسلسلات
محافظات مصر

بتتقسم مصر حسب دستور 1971 لوحدات إدارية بتتمتع بالشخصية الاعتبارية و بتتسمى محافظة . دلوقتى مصر بتتقسم لـ29 محافظة , بتبقى المحافظة قمة هرم التقسيمات الادارية اللى بيتكون من ( محافظة , مركز , مدينة ,حى ( فى المدن الاحياء بتتقسم لمناطق), القرى). فى كل محافظة بيعين رئيس الجمهورية محافظ , بيبقى المسئول على المحافظة بتاعته. اغلب المحافظات الكثافة السكانية فيها بتعدى 1000 نسمة لكل كيلومتبر مربع. المحافظات يإما بتكون منطقة حضرية بالكامل أو منطقة ريفية أو خليط ما بين الاتنين , التفريق الرسمى ما بين المنطقة الحضرية و الريف بيبقى بحسب التقسيمات الادارية الادنى, المحافظة بتعتبر منطقة حضرية بالكامل مفيهاش مراكز , واللى هى بتكون تجمعات لمجموعة قرى , كلها بتتكون حاجة زى مدينة كدا و اكبر المدن دى غالبا بتبقى المحافظة.المحافظة ممكن تكون كلها عبارة عن مدينة كبيره واحدا زى فى حالة القاهرة و اسكندرية.

تغييرات 
فى 17 ابريل 2008 صدر قرار جمهورى باعتبار حلوان و مدينة 6 اكتوبر محافظتين مستقلتين و فى 9 ديسمبر 2009 صدر قرار جمهورى بيخلى الاقصر محافظة لوحدها. من 13 ابريل 2011 مدينة 6 اكتوبر و حلوان ماعدوش محافظات و بقت حلوان تابعه لمحافظة القاهره و مدينة 6 اكتوبر تابعه لمحافظة الجيزه زى ما كانوا.

تاريخ المحافظات فى مصر 
اول من قسم مصر لوحدات إدارية كان نابليون بونابرت , وقت الحمله الفرنسيه, و قسم مصر ل 16 مديرية ، و لما محمد على باشا مسك الحكم راح مقسم البلد ل14 مديرية و قسم كل مديرية لمراكز.

محافظات مصر 
مصر متقسمة دلوقتى لـ27 محافظه:

لينكات خارجية 
 الهيئة العامة للأستعلامات المصريه

 
مصر
جغرافية مصر
محافظة اسكندريه

محافظة اسكندريه , محافظة من محافظات مصر , عاصمتها و اكبر مدنها هى اسكندريه , الميناء الاول لمصر. محافظة اسكندريه بتضم مع مدينة اسكندريه مركز و مدينة برج العرب و برج العرب الجديدة. المحافظة مساحتها حوالى 2,900 كيلومتر مربع , و ترتيبها السبعتاشر من حيث المساحة ما بين المحافظات التانيه, حوليها من الجنوب و الشرق محافظة البحيره و من الغرب محافظة مطروح. عدد السكان اللى فيها حوالى 4.1 مليون , اغلبهم متواجدين فى اسكندريه. محافظ اسكندريه دلوقتى هو عصام احمد احمد سالم .

شوف كمان 
 محافظات مصر
 اسكندريه

 
معالم الاسكندرية
قوالب معالم مدن
اسكندريه
برج العرب

برج العرب مدينه و مركز برج العرب . موجوده فى الكيلو 34 من طريق اسكندريه - مطروح الساحلى، بتعتبر المدينة و المركز تبع محافظة اسكندريه. المدينة فيها مركز بيضم تلات قرى هما "قرية ابو صير وقرية بهيج وقرية الغربانيات." و مدينة برج العرب الجديدة الصناعية. عدد السكان فى برج العرب حوالى 11,3209 نسمة (حسب التقدير المبدئى للسكان فى سنة 2006). برج العرب فيها مطار حديث بيخدم المسافرين اسكندريه مع برج النزهه القديم الموجود فى اسكندريه نفسها.

سبب التسميه

مشاهير

شوف كمان 
 شخصيات مصريه مشهوره
 برج العرب الجديدة
 اسكندريه

= مصادر

لينكات برانيه 
 
 موقع الرسمى للمدينة 

محافظة اسكندريه
مدن مصريه
مراكز مصر
برج العرب الجديدة

برج العرب الجديدة مدينة سكنية صناعية، من مدن الجديده ( الجيل الاول) فى مصر ، انتعملت بقرار رئيس الجمهوريه رقم 506 لسنة 1979. موجوده 60 كم غرب مدينة اسكندريه و بتتبع هيئة المجتمعات العمرانيه الجديده, و تابعه لمحافظة اسكندريه. المدينة فيها مصانع كتيره و فيها مدينة الأبحاث العلميه و التطبيقات التكنولوجيه.

التاريخ

المخطط العام 
بتضم المدينه معالم كتير زى مستشفى برج العرب المركزى، جامعة برج العرب التكنولوجيه، الجامعه المصريه اليابانيه للعلوم والتكنولوجيا، و جامعة سنجور.

شوف بارده 
 برج العرب
 محافظة اسكندريه

لينكات برانيه 
 

 هيئة المجتمعات العمرانية الجديدة

مصادر 

 

محافظة اسكندريه
مدن مصريه
حملة هنرى الساتت

حملة هنرى الساتت ، حمله صليبيه قادها هنرى الساتت ملك المانيا سنة 1197 بعد فشل الحمله الصليبيه التالته فى استرجاع بيت المقدس اللى استولى عليه صلاح الدين الأيوبى سنة 1187.

انتهت الحمله الصليبيه التالته بعمل اتفاقية سلام بين صلاح الدين الايوبى و ريتشارد قلب الأسد اتعرفت بإسم " صلح الرمله " قننت وجود الصليبيين فى مدن ساحليه فى شرق البحر المتوسط لكن ما اديتهومش القدس ، الاتفاقيه اعترض عليها غربيين بحجة ان ريتشارد اتصالح مع ملك مسلم و اتنازل له عن بيت المقدس ، و اعترض عليها مسلمين بحجة ان صلاح الدين قنن الوجود الصليبى على سواحل الشام و باع القضيه. لما اتوفى صلاح الدين (1193) كانت الهدنه ساريه و مدها ابنه الملك العزيز عثمان لمدة سنه لغاية نص سنة 1196.

فى الفتره دى نادى البابا انوسينت التالت بتجهيز حمله صليبيه جديده تسترجع بيت المقدس لكن انجلترا و فرنسا كانو مشغولين فى نزاعات و الحرب قايمه بينهم ، فمااستجابش لدعوة البابا غير هنرى الساتت ملك المانيا.

بدإت الحمله من شواطىء ايطاليا و وصلت عكا فى اواخر سنة 1197 لكن هنرى دى شمپانى ملك مملكة بيت المقدس مارحبش بيها و قام نزاع بين الحمله و الصليبيين المقيمين فقدر المسلمين انهم ينتصرو و اتوفى هنرى الساتت فى 28 سبتمبر 1197 فرجعت الحمله على اوروبا بعد ما فشلت.

احداث 1197
حروب صليبيه
حملات صليبيه
مركز

المركز يعتبر المدينة او التجمع الأساسى لمجموعة قرى. بتبقى غالبا اهم مدينة هى المركز لمجموعة من القرى و المدن الصغيره و المركز بيبقى تابع لمحافظة

شوف كمان 

 محافظات مصر

جغرافيا
مراكز مصر
الكرسى البابوى

الكرسى الرسولى او الكرسى البابوى (لاتينى: Sancta Sedes; طليانى: Santa Sede; انجليزى: Holy See), هو كيان سياسى قانونى معترف بيه دوليا, رئيسه بابا الڤاتيكان. بيعتبر الكرسى البابوى المتحدث الرسمى باسم الكنيسة الكاتوليكية و بيخضع لكل القوانين و الاتفاقيات الدولية. الكرسى البابوى ليه تمثيل ديبلوماسى مع العالم ماعدا مع الصومال و السعودية و افغانستان و فيتنام و الصين و ماليزيا و موريتانيا.

شوف كمان 

 ليستة باباوات الكنيسه الكاتوليكيه

فاتيكان
الفاتيكان

hu:Vatikán#A Szentszék
ليستة اهم 50 من نجوم السينما الامريكيه

ليستة اهم 50 من نجوم السينماالامريكيه
اعدها المعهد الامريكانى للأفلام واللى تصنف احسن 25 ذكر و 25 أنثى من أساطير الشاشة فى تاريخ السينما الأمريكية.

اساطير الشاشه الأمريكيه 

ليستات
ممثلين امريكان
حكام عيلة محمد على باشا

حكام عيلة محمد على باشا

 ولايه (1805–1867)

 خديويه (1867–1914)

 سلطنه (1914–1922)

 مملكه (1922–1953)

شوف 
حكام مصر الجمهورية

عيلة محمد على
حكام مصر
تاريخ مصر العلويه
توم هانكس

توماس چيفرى هانكس  المعروف باسمه الفنى توم هانكس هوا ممثل, و مخرج, و منتج, و كاتب امريكانى مشهور.

حياته 
توم هانكس من مواليد يوم 9 يوليه سنة 1956..

اعمال 

 قصه لعبه (فيلم 1995)
 قصه لعبه 2 (فيلم 1999)
 قصه بيكسار (فيلم 2007)
 قصه لعبه 3 (فيلم 2010)
 انقاذ السيد بانكس (فيلم 2013)
 قصه لعبه 4 (فيلم 2019)
 نيوز اوف ذا ورلد (فيلم 2020)
 سامانثا لويس
 شيت هانكس
 الدائره (فيلم 2017)
 الساهر فى سياتل
 الطريق الى الهلاك
 القبطان فيليبس
 القطار القطبى السريع
 المحطه (فيلم 2004)
 الميل الاخضر
 الفيس
 انقاذ الجندى رايان
 ايفان الكبير
 امسكنى لو استطعت
 باركلاند (فيلم 2013)
 بايوس
 بورات 2
 جحيم (فيلم 2016)
 جسر الجواسيس
 حرب تشارلى ويلسون
 حفره المال
 المكان اللى فيه الحاجات البريه
 ذا بوست
 سحابه الاطلس
 سلوقى
 سولى (فيلم 2016)
 شيفره دا فينشى
 صاخب لاقصى حد وقريب قرب لا يصدق
 فيلادلفيا (فيلم 1993)
 كاست اوى
 كبير (فيلم 1988)
 لارى كراون
 لديك بريد
 ماما ميا!
 ماى بيج فات جريك ويدنج
 ماى بيج فات جريك ويدنج 2
 ماى لايف ان روينز
 مجسم من اجل الملك
 مدينه ايمبر
 ملائكه وشياطين
 يوم جميل فى الحى
 اپوللو 13 (فيلم)

شغله 
بيُعتبر من احسن الممثليين فى تاريخ السينما الامريكانيه. توم هانكس اخد جايزة اوسكار احسن ممثل مرتين, مره فى دور Andrew Beckett \ اندرو بيكيت \ فى فيلم فيلادلفيا Philadelphia و مره فى دور البطوله فى فيلم Forrest Gump \ فوريست جامپ.

لينكات برانيه

مصادر 

ناس لسا عايشين
مواليد 1956
ممثلين امريكان
ممثلين افلام امريكان
ممثلين تيليڤيزيون رجاله امريكان
ممثلين صوت رجاله امريكان
امريكان بورتغاليين
امريكان انجليز
امريكان يونانيين
فايزين جوايز اوسكار
شخصيات الحزب الديمقراطى الامريكى
ممثلين امريكان رجاله فى قرن 20
ممثلين امريكان رجاله فى قرن 21
فايزين جايزة المسرح العالمى
فايزين ايمى پرايم تايم
فايزين جايزة نقابة ممثلين الشاشه لاحسن ممثل فى فيلم
فايزين جايزة نقابة ممثلين الشاشه لاحسن فريق تمثيل فى فيلم
ممثلين رجاله من كاليفورنيا
فايزين اوسكار احسن ممثل
رشاد مهنا

محمد رشاد مهنا (2 اكتوبر 1909 - 3 يناير 1996) ظابط مصري اشترك فى ثورة 23 يوليه 1952 وقال عنه اللواء محمد نجيب انه الاب الروحى لثورة يوليه 1952

 اتعين وزير للمواصلات فى اول حكومة بعد الثورة
 كان عضو فى مجلس الوصاية على عرش المللك احمد فؤاد التانى
 ترك المجلس بعد خلافات مع عبد الناصر
 اعتقل مرتين
 توفى فى 3 يناير 1996

مواليد 1909
وفيات 1996
عسكريين مصريين
ظباط احرار
وزراء مواصلات مصريين
بحراويه
ناس من كوم حماده
الامير محمد عبد المنعم

الامير محمد عبد المنعم (1899 - 1979). الابن الاكبر للخديوى عباس حلمى التانى ابن الخديوى محمد توفيق اللى حكم مصر من 1892 الى 1914
 كان رئيس مجلس الوصاية على عرش المللك احمد فؤاد التانى بعد ثورة 23 يوليه

ابناءه 
 الامير عباس حلمى التالت
 الاميره فاضلة

مواليد 1899
وفيات 1979
عيلة محمد على
تاريخ مصر العلويه
مصريين البانيين
بهى الدين بركات

بهى الدين بركات باشا (1889-1972) كان سياسى مصرى. اتولد فى قرية منية المرشد فى محافظة كفر الشيخ , و اتعلم فى القاهرة و باريس. اخد لقب الباشاوية فى فبراير 1938 .كان قيادى فى حزب الوفد و انتخبوه فى سنة 1938 عشان يكون المتحدث الرسمى لمجلس النواب المصرى و مسك المنصب دا لمدة سنة ونص, مسك وزارة المعارف ( وزارة التربية و التعليم) مرتين مرة فى سنة 1920 و مرة فى سنة 1937. بقى المسؤول عن ديوان المحاسبة من سنة 1945 و لحد 1949. بعد انقلاب الظباط الاحرار و انقلاب 52 (اتعرفت بثورة 23 يوليه بعد كدا) بقى عضو فى مجلس الوصاية على عرش المللك احمد فؤاد التانى.

شوف 

 الباشوات المصريين

مصدر 
 سيرة ذاتية لبهى الدين بركات باشا 

مواليد 1889
وفيات 1972
برلمانيين مصريين
وزراء تعليم مصريين
سياسيين مصريين
اشخاص من كفر الشيخ
ناس من مطوبس
شانديز

شانديز بلد ايرانيه فى محافظة خراسان رضوى. و بعيده عن مشهد حوالين 37 كم. عدد سكانها فى 1385 (تقويم فارسى) كان 6570 ساكن.

لنكات برانيه

مصادر 

مدن ايران
كامبالا

كامپالا (Kampala) اكبر مدن و عاصمة اوجاندا و بتطل على بحيرة فيكتوريا. عدد السكان فى المدينة بيزيد عن 1,420,200.

اوجاندا
ادوين بى مورو

ادوين پى مورو (28 نوفمبر 1877–15 يونيه 1935) كان سياسى أمريكانى و حاكم ولاية كنتاكى 1919-1923 و كان السياسى الجمهورى الوحيد اللى انتخب لمنصب حاكم ولاية كنتاكى بين سنة 1907 و سنة 1927.

حياته 
ادوين پى مورو اتعلم مبادىء حزب على ايد والده ، توماس زد مورو اللى كان مترشح لمنصب حاكم ولاية كنتاكى سنة 1883 و على ايد خاله وليام او برادلى اللى انتخب للمنصب سنة 1895 و الاتنين كانو من الاعضاء المؤسسين للحزب الجمهوري فى ولاية كنتاكى.

سياسه 
ادوين بى مورو دافع علشان سياسة الحزب الجمهورى فى عصره يبقا فيه حقوق متساويه للامريكان من اصل افريقى واستخدام القوه لقمع العنف.

شغله 
سنة 1902 اتخرج مورو من جامعة سينسيناتى كلية الحقوق بعد ما كان خلص التجنيد فى خدمة مش قتالية فى الحرب الامريكية الإسبانية و فتح مكتب ليه فى لكسينجتون فى ولاية كنتاكى و عمل لنفسه اسم من اول ما فتح مكتبه الفور تقريبا لما كسب حكم البراءه لراجل اسود كان اتهم بالقتل على اساس شهادة زور.

لينكات برانيه

مصادر 

مواليد 1877
سياسيين امريكان
شخصيات الحزب الجمهورى الامريكى
متعلمين فى جامعة سينسيناتى
حاكم كنتاكى
فرانسيسكو فرانكو

فرانسيسكو فرانكو ( 4 ديسمبر ، 1892–20 نوفمبر ، 1975 ) كان الديكتاتور فى اسپانيا من سنة 1936 لسنة 1975 ، و الوصى على المملكة الاسبانية من سنة 1947 لسنة 1975 , من معالم حكمه القومية الاسبانية و حماية البلد وسلامته ، و حماية الكاثوليكية ومككافحة الشيوعية و حمايةالقيم التقليدية . أيها البرشلونيين انتم بلا تاريخ الطيب مزمل وسموأل يختلقون لكم تاريخ

الحرب الاهليه الاسبانيه 
الحرب الاهليه الاسبانيه حصلت فى الفتره من 17 يوليه 1936 لحد 1 ابريل 1939.انتصار الجنرال فرانكو نتتج عنه انشاء نظام سلطوى. و قمع شديد للخاسرين, اجبر الالاف منهم ان يذهبوللمنفى و حكم عليهم بالاعدام او الاعتقال فى معسكرات الشغل  رغم ان فرانكو جعل من اسبانيا دولة محايدة امدح الحرب العالميه الثانية.

موته 
رسميا فرانسيسكو فرانكو مات فى يوم 20 نوفمبر و لكنه فعليا مات يوم 19 نوفمبر 1975 الساعه السادسة صباحا.

الديمقراطيه 
بعد موت الجنرال فرانكو قبل اللى يساندون الديمقراطيه بمن فيهم اللى كانو يساندون اليسار الجمهورى تنصيب الملك الملك خوان كارلوس الاول ولى عهد عيلة البوربون التاريخية خليفة لفرانكو من اجل ضمان الاستقرار و الديمقراطية و فعلا تم ذلك فى سنة 1975 واوصل اسبانا للوضع الحالي "الملكية الدستورية" و رأسمالية اقتصادية فى اسبانيا. بعض الظباط العسكريين نظموا انقلاب عسكرى (23-F) فى 23 فبراير 1981 هدد عملية إعادة الديمقراطية للنظام السياسى الإسبانى لكن فشل الانقلاب و رجعت الامور لمجراها.

مصادر 

مواليد 1892
وفيات 1975
اسبان
قاده وصلوا السلطه عن طريق انقلاب
يحيى

يحى بن زكريا  معروف فى المسيحيه (يوحنا المعمدان), بالانجليزى: John the Baptist). اترجم الاسم من اللغه العبريه, المسلمين بيأمنو انه نبى من الانبياء اللى بعتهم ربنا و انه كان مبعوت عشان يهدى الناس و يمهد السكه للمسيح و يبشر بقدومه, و انه عمد المسيح عيسى (يسوع فى المسيحية). النبى يحيى هوا ابن النبى زكريا و اليصابات, بنت عم مريم بنت عمران (العدرا مريم), قصة ولادته مذكوره فى القران فى سورة مريم و ان ولادته جت بعد رجوع ابوه زكريا لربنا يرزقه ولد مع انه كبر فى السن و مراته ما بتخلفش, و ان ربنا استجاب لدعوته و بشرته الملائكة بولادته } سورة مريم.

النبى يحيى كان من صغره حكيم و عاقل و بيرشد الناس لدينهم و عاش حياة متقشفه و كلها زهد. دخل فى مشكله كبيره مع الملك هيرودس بسبب جوازه من هيروديا مرات اخةه و دا كان ضد التعاليم الدينيه و طلب الملك من يحيى يعمله عذر لكن يحيى رفض و قال له ان دا ضد التعاليم الدينيه, فإغتاظت منه هيروديا و طلبت من بنتها سالومى انها تطلب راسه على طبق, و فى عيد ميلاد الملك دخلت سالومى ترقص للملك هيرودس و المدعوين فقالها انه مستعد يحقق ليها اى امنيه فطلبت راس يحى على طبق دهب فقتلوه و ادوها راسه على طبق.

ذكره فى القران 

 } سورة مريم.
 } سورة الأنعام85
 } مريم12
 } الأنبياء90

لينكات

مصادر 

انبيا و رسل بحسب المعتقد الاسلامى
شخصيات دينيه
شهر شوال

شوال هو الشهر العاشر من السنة القمرية او التقويم الهجرى. فى اول ايام الشهر دا بيحتفل المسلميين بنهاية الصيام فى شهر رمضان و بيحتفلوا بعيد الفطر.

اصل التسمية 
اتسمى كده بسبب شولان الجمال فيه بديولها لما بتحبل "يعني بينقص وبيجف لبنها "

شهور هجرية
ذو القعدة

ذو القعدة هو الشهر الحداشر من السنة القمرية او التقويم الهجرى. و هو الشهر اللى قبل شهر ذى الحجة , اللى فيه الحج عند المسلمين , واحد من الاشهر الحرم.

اصل التسمية 
اتسمى ذو القعدة بسبب قعود العرب فى رحالهم ومابيغزوش وما بيتنقلوش بما انه من الشهور الحرم.

شهور هجرية
اركان الحج

أركان الحج هى اللى بيقوم عليها الحج فى الاسلام, و لازم تتعمل كلها والا الحج مش حيبقى صح و حيبقى باطل.

أركان الحج 
الحج فى 4 اركان اساسية اللى هما

 الإحرام: و هى نية الدخول فى مناسك الحج و المرطبته باعمال الحج زى التلبية و لبس هدوم معينه متواضعه مقرون بعمل من اعمال الحج كالتلبية أوالتجرد, ويخطئ كثير من الناس يعتقدون أن الإحرام هو التجرد من المخيط والمحيط, وهو واجب من واجبات الإحرام على من تركه فدية بس, إما أن يذبح شاة, او يصوم 3 ايام, او يطعم ستة مساكين.
 الوقوف بعرفة: هو الركن التانى من اركان الحج. و هو اصل الحج, بقول النبى محمد صلى الله عليه وسلم: "الحج عرفة". و بيبتدى اليوم من فجر يوم عرفة و لحد فجر يوم العيد و بيقف الحجاج على جبل عرفة بيتعبدوا و بيصلوا و بيدعوا ربنا يغفر ذنوبهم
 طواف الإفاضة او الزيارة: وهو الطواف الركن, ووقته من ضحى يوم العيد, مستحب ان يتعمل الطواف يوم العيـد, ومن لم يتمكن ففي ايام التشريق, وليجتهد الا يتعدى به نهاية ذي الحجة إلا لعذر.
 السعي بين الصفا والمروة: وهو يقع بعد طواف الإفاضة, او اى طواف تانى.

اسلام
الحج
ذو الحجه

ذو الحجة هو الشهر الاتناشر من السنة القمرية او التقويم الهجرى. فى الشهر دا المسلمين بيحجوا لمكة
و فى اليوم التاسع من الشهر بيكون يوم عرفة اللى الحجاج بيطلعوا جبل عرفة و بقية المسلمين اللى مش فى الحج بيصوموا و صيام اول عشر ايام من الشهر دا بتعتبر سنة و صيام تطوع, اهم يوم فى الحج, و يوم العاشر من الشهر بيبقى العيد الاضحى.

اصل التسمية 
اتسمى كده لان العرب كانو بيروحوا يحجوا فيه .

شهور هجرية
شعبان

"شهر شعبان"هو الشهر الثامن من السنة القمرية او التقويم الهجرى. الشهر هذا مثل كل الشهور الهجرية أتر من أسماء الشهور اللى كانت
قبائل العرب تستخدمها في الجاهلية.

فضل شهر شعبان فى الاسلام 
كان النبي محمد صلى الله عليه وسلم تسليما كثيرا عدد خلقه يصوم اغلب شهر شعبان، و المسلمون يصومون نصف شهر شعبان كصيام تطوعى.

اصل التسمية 
سمي هكذا لتشعب القبائل العربية و افتراقها للحروب مرة ثانيه بعد قعودها عنها فى شهر رجب وقت ما كانت محرمة عليهم.

شهور هجرية
جمادى الآخرة

جمادى الاخرة هو الشهر السادس من السنة القمرية او التقويم الهجرى. الشهر دا زى كل الشهور الهجرية جيت من اسامى الشهور اللى العرب كانوا بيستخدموها فى الجاهليه.

شهور هجرية

sv:Jumada-l-Akhirah
جمادى الأولى

جمادى الأولى هو الشهر الخامس من السنة القمرية او التقويم الهجرى. الشهر دا زى كل الشهور الهجرية جيت من اسامى الشهور اللى العرب كانوا بيستخدموها فى الجاهليه.

اصل التسمية 
كان بيتسمى قبل الاسلام " جمادى خمسة "، واتسمى جمادى لانه جه فى الشتا وقت التسمية، وقت تجمد الميه.

شهور هجرية

sv:Jumada-l-Awwal
ربيع التانى

ربيع الثاني هو الشهر الرابع من السنة القمرية او التقويم الهجرى. الشهر دا زى كل الشهور الهجرية جيت من اسامى الشهور اللى العرب كانوا بيستخدموها فى الجاهليه. كانت تسمية هذا الشهر كباقي الشهور فى عصر ما قبل الاسلام.

اصل التسمية 
اتسمى كده اتسمى كده لان تسميته حصلت فى الربيع

شهور هجرية
ربيع الاول

ربيع الاول هو الشهر التالت من السنه القمريه او التقويم الهجرى. الشهر دا زى كل الشهور الهجريه جيت من اسامى الشهور اللى العرب كانوا بيستخدموها فى الجاهليه. كانت تسمية الشهر ده زى باقى الشهور فى عصر ما قبل الاسلام.

اصل التسمية 
اتسمى كده لان تسميته حصلت فى الربيع

شهور هجرية
شهر صفر

صفر هو الشهر التانى من السنة القمرية او التقويم الهجرى.

اصل التسمية 
اتسمى صفر لان مساكن العرب كات " بتصفر "، يعني بتخلى من سكانها اللى بيروحوا يحاربوا. وفيه بيقولوا لان العرب كانوا بيغزوا فيه القبايل فكانوا بيسيبوا اللى بيحاربوهم صفر المتاع.

شهور هجرية
المحرم (شهر)

محرم او المحرم (محرّم) هو الشهر الاول من السنه القمريه او التقويم الهجرى.

اصل التسميه 

لان العرب بيحرموا حرب قريش ف الشهر ده.

لينكات برانيه

مصادر 

شهور هجرية
اسلام
مارجريت نخله

مارجريت نخلة (1908-1977) فنانه تشكيليه مصريه اتولدت فى 12/10/1908 باسكندريه و توفت فى 30/9/1977 , تنتمى للمدرسة الاجتماعية والتعبيرية

من اشهراعمالها 
 الحمام التركى سنة 1948
 بناء او غنائية كلية الطب سنة 1937
 البورصة

مواليد 1908
وفيات 1977
رسامين مصريين
اكاديميين مصريين
فنانين تشكيليين
اقباط
اسكندرانيه
وفيات فى اسكندريه
اهل الكتاب

اهل الكتاب مصطلح و اسم بيتقال فى الاسلام على اصحاب الديانات الابراهيميه للى بيعترف و بيؤمن بيها الاسلام و المسلمين ، و غالبا بتتقال على المسيحيين و اليهود و اتباع الصابئه و اتباع الحنيفية  ، الاسلام بيدى اهل الكتاب حقوق حرية العقيدة و اقامة الشرائع الدينية بتاعتهم و التحكيم بشريعتهم ما بينهم و ما بين بعض. و فى بداية الاسلام و لحد دلوقتى بيتطبق , فى دول معينه, بتدى اهل الكتاب نوع من انواع الحكم الذاتى , بتكون فيه زعيم كل ديانة مسئول على اتباع طائفته. المسلمين كانوا زمان بعد فتح دول فيها سكان من اللى بيتسموا بأهل الكتاب بياخدوا منهم ضريبة (جزية) مقابل حمايتهم و ضمان الامن ليهم و عشان مكنوش بيشاركوا فى الجيش.

شوف كمان 
 مسيحيه
 يهوديه

ملاحظات 

مصطلحات اسلاميه
عزيز عزت باشا

عزيز عزت باشا (24 يونيو 1869–12 ابريل 1961) سياسى مصرى

 اتعين اول وزير مفوض ( سفير) لمصر فى بريطانيا بعدالاستقلال، لمدة خمس سنين ، من 1923 لغاية 1928
 اشتغل وزير خارجية مصر من 18 فبراير 1935 لحد 30 يناير 1936
 عضو مجلس الوصايه على عرش الملك فاروق الاول من 28 ابريل 1936 لغاية 29 يوليو 1937 ، مع الامير محمد على توفيق و شريف صبرى باشا
 اول رئيس مصري للنادى الاهلى من 2 ابريل 1908 لغاية 09 فبراير 1916
 الرئيس الفخرى للنادى الأهلى (1929-1941)
 تزوج سنة 1892 بهيه يكن هانم و كانت حفيدة الخديوى اسماعيل بنتهم عائشة هانم (1893–1945) اتجوزت سنة 1912 الامير محمد علي حسن باشا اخر حفيد للخديوى اسماعيل.

شوف كمان 
 اسرة محمد على
 حكام عيلة محمد على باشا
 رؤساء البعثة المصرية السابقين فى المملكة المتحدة
 Silent diplomat speaks out 
كان فى مجلس الوصاية على عرش الملك فاروق بعد ما مات الملك فؤاد الاول سنة 1936

مواليد 1869
وفيات 1961
سياسيين مصريين
ديبلوماسيين مصريين
رؤساء النادى الاهلى المصرى
متعلمين فى جامعة كامبريدج
الاميرة شويكار خانم افندى

الاميرة شويكار خانم أفندى مرات الملك فؤاد الاولانيه, اتجوزته سنة 1895 وهو امير ، هى حفيدة ابراهيم باشا، ورثت منه ثروة كبيرة من المال والعقارات والأراضى, ليها أخوين الامير وحيد الدين، والأمير سيف الدين وأمها نجوان هانم أفندي كانت تعيش فى اسطنبول . بعد طلاقها من الملك فؤاد، اتجوزت ثانية وخلفت الامير وحيد يسري و لطيفه هانم اللى اتجوزت من احمد حسنين باشا رئيس الديوان الملكى فى عهد الملك فاروق الاول. ماتت سنة 1947.

قصرها 
بني قصر الاميرة شويكار علي باشا جلال فى اوائل القرن العشرين بين 1900 و1907 علي الطراز الفرنساوى الإيطالي و اشترته الحكومة المصرية فى عصرالملك فاروق من صاحبته الاميرة شويكار لتجعله مقرا لمجلس الوزراء ـ وفي 1987/3/15 ـ تم تسجيله ضمن المباني التاريخية.

ازواجها 
 الملك فؤاد
(زواج 1896 - طلاق 1898)
 عبد الرؤوف ثابت بك
(زواج 14 مارس 1900 - طلاق 1903)
 سيف الله يسرى باشا
(زواج 2 يناير 1904 - طلاق 10 يناير 1916)
 محمد سليم بك خليل الدمرخان
(زواج 5 يوليه 1917 طلاق 2 مارس 1925)
 الهامى حسين باشا
(زواج 1 يوليه 1927 - طلاق 17 فبراير 1947)

أولادها من الملك فؤاد 

 اسماعيل فؤاد: (1896-1896)
 الاميره فوقيه، اتجوزت من محمود فخري باشا وأنجبت منه ولد واحد هو احمد محمود فخرى، وعاشت فى عزلة تامة بفندق فى مدينة زيوريخ وتوفت سنة 1974 وادفنت فى مصر .

أولادها من جوازات تانيه 

 الامير وحيد يسري
 لطيفة هانم

مصادر 

 الاميرة شيوه كار (شويكار)

شوف كمان 

 عيلة محمد على
 حكام عيلة محمد على باشا
 فؤاد الاول
 نازلى صبرى
 الملك فاروق الاول
 الاميره فوزيه
 الاميره فايزه
 الاميره فايقه
 الاميره فتحيه

مواليد 1868
وفيات 1947
اسرة محمد على
مصريين البانيين
احمديه

الأحمَديّه (اوردو: ), حركه دينيه اتأسست فى نهاية القرن ال19 و نشئت حوالين حياة و تعاليم مِرزا غُلام احمد || (1835–1908). غلام احمد كان شخصيه دينيه مهمه ادّعا انه وَفّا النبوءات بتاعة مُصلح العالم فى نهاية الزمان, و انه كان المرسل بتاع علم نهاية الحاجات, زى ما كان متنبّأ فى التعاليم التقليديه بتاعة اديان مختلفه فى العالم و يحقق النصر بتاع الاسلام زى شروط النبوّه الاسلاميه. هو قال انه كان المجدد للدين بتاع القرن ال14 الهجرى, و انه المهدى المنتظر اللى حيبشر بالرجوع التانى للمسيح, اللى موعود انه حيرجع تانى
قبل يوم القيامة.
التركيز الاحمدى بييجى فى الايمان ان الاسلام هو اخر قانون للانسانيه زى ما اتوَحا لـ محمد و احتياج الرجوع ليها هو الجوهر و الاصل بتاعها, اللى ضاعت فى القرون اللى فاتت. و بكده, الاحمديين بيشوفو نفسيهم انهم بيقودو اعادة احياء و النشر المسالم للاسلام.
الاحمديين كانو من اقدم الطوايف المسلمه اللى راحت بريطانيا العظمى و بلاد تانيه غربيه.

مِرزا غُلام احمد اسس الحركه فى 23 مارس 1889 و سمّاها  |Ahmadiyya Muslim Jama'at| جماعة الاحمديه المسلمه), و اتصوّرها انها تبقى تنشيط للاسلام. الاحمديين بيعتبرو نفسيهم مسلمين و بيقولو انهم بيمارسو الاسلام بشكله الاصلى; على اى حال, الأراء الاحمديه على معتقدات معينه فى الاسلام كانت جدليّه بالنسبه للمسلمين العاديين من اول ما الحركه اتولدت. فيه مسلمين عاديين كتير مابيعتبروش الاحمديين انهم مسلمين, بيستشهدو بالذات بالأراء الاحمديه على موت عيسى, المفهوم الاحمدى بتاع الجهاد و رأى الطايفه فى نَهى النبوّه (خَتم النبوّه) باستشهاد مخصوص بتفاسير القرآن.
فى دوَل اسلاميه كتير, دلوقتى الاحمديين اتهمّشو من الطايفه الأغلبيه فى المجتمع; بيتعرضو لاضطهاد قاسى و كبت متنظم و ده خلاّ احمديين كتير يهاجرو و يستقرو فى حته تانيه.

ملاحظات

لينكات برانيه 
 : بعد 80 يوم حبس, المدّعى العام بتاع الامن فرج عن اللى مقبوض عليهم عشان مؤمنين بالاحمديه 

طوائف اسلامية
اديان
الاميره فايزه

الاميره فايزه هى البنت التانيه للملك فؤاد الاول والملكة نازلى صبرى و اخت الملك فاروق الاول, اتولدت فى 8 نوفمبر 1923 واتوفت فى 6 يوليه 1994 . اتجوزت الامير محمد علي رؤوف ، و فضلت فى القاهرة بعد ما قامت الثورة, و اتسمح ليها بالسفر لجوزها ، فعاشوا ما بين تركيا و اوروبا, وبعدها انفصلوا فراحت على امريكا فى ولاية كاليفورنيا عشان تعيش مع والدتها الملكة نازلى صبرى وعيلة اختها فى بيفرلي هيلز.

اولادالملك فؤاد من الملكة نازلى 
 الملك فاروق الاول
 الاميره فوزيه
 الاميره فايزه
 الاميره فايقه
 الاميره فتحيه

شوف كمان 
 عيلة محمد على
 حكام عيلة محمد على باشا
 الاميرة فايزة)

المراجع 

مواليد 1923
وفيات 1994
عيلة محمد على
تاريخ مصر العلويه
مصريين البانيين
مصريين اتراك
مصريين فرنساويين
الاميره فايقه

الاميره فايقه (8 يونيه 1926 اسكندريه - 1983 امريكا) هى البنت التالته للملك فؤاد الاول و الملكة نازلى صبرى و تبقى اخت الملك فاروق الاول، اتولدت فى 8 يونيه سنة 1926. سافرت لامريكا مع والدتها الملكة نازلى و هناك اتعرفت على موظف بالقنصليه المصريه فى سان فرانسيسكو اسمه محمد فؤاد صادق و اتجوزته جواز مدنى فى يوم 5 ابريل سنة 1950 فى سان فرانسيسكو، الكلام دا زعل اخوها الملك فاروق جامد عشان اخته و لا امه رجعوا ليه فى الموضوع و اخدوا موافقته و دا احراجه و زعله جامد فى نفس الوقت. خلفت الاميرة فايقه اربع ولاد ولدين و بنتين هما فؤاد صادق (اتولد سنة 1950)، اسماعيل صادق (اتولد سنة 1952))، فاطمة صادق، وفوقية صادق.

اولادالملك فؤاد من الملكة نازلى 
 الملك فاروق الاول
 الاميره فوزيه
 الاميره فايزه
 الاميره فايقه
 الاميره فتحيه

شوف كمان 
 عيلة محمد على
 حكام عيلة محمد على باشا
 الاميره فايقه)

مواليد 1926
وفيات 1983
عيلة محمد على
تاريخ مصر العلويه
مصريين البانيين
مصريين اتراك
مصريين فرنساويين